OpenLLM-France/wikimedia huggingface dataset:
# Lliga catalana de bàsquet femenina 2014-2015

La XXVI Lliga Nacional Catalana Femenina 2014 - Trofeu Centenari fou la vint-i-sisena edició de la Lliga catalana de bàsquet. La competició es celebra el 2 d'octubre de 2014 al Palau d'Esports de La Seu d'Urgell. Hi participaren el Cadí la Seu i l'Spar Citylift Girona que disputaren la cinquena final de forma consecutiva. Es proclamà campió el club gironí per 69 a 56, que sumà el seu cinquè títol consecutiu. Individualment, destacà l'actuació de l'aler americana amb passaport nigerià Ify Ibekwe, amb 25 punts i 13 rebots, i que rebé el trofeu MVP de la final.

## Final

* En negreta = Equip guanyador
* Pts = Punts
* Rebs = Rebots
* Assis = Assistències
* Val = Valoració
* Nota: Noms dels equips segons l'època
| 3 d'octubre de 2014 18:30 Acta | Cadí la Seu | 56–69 | Spar Citylift Girona | Palau d'Esports de la Seu d'Urgell Assistència: 1.000 espectadors Àrbitres: T. Zamora i X. Lanza |
| Palau d'Esports de la Seu d'Urgell Assistència: 1.000 espectadors Àrbitres: T. Zamora i X. Lanza |||
| 3 d'octubre de 2014 18:30 Acta | Pts: De Kleijin 17 Rebs: Syll, Tanner 5 Assist: Suárez 4 Val: De Kleijin 16 | | Pts: Ibekwe 25 Rebs: Ibekwe 13 Assist: Chambers 4 Val: Ibekwe 40 | Palau d'Esports de la Seu d'Urgell Assistència: 1.000 espectadors Àrbitres: T. Zamora i X. Lanza |
| Cadí la Seu | Spar Citylift Girona |
| # | Nom | Pts | Rbs. | Ass. | Val. |
| 5 | Ana Suárez-Utrero | 5 | 3 | 4 | -2 |
| 6 | Maria Cerqueda | N/D | N/D | N/D | N/D |
| 7 | Amy Syll | 2 | 5 | 0 | 1 |
| 8 | Hind Ben Abdelkader | 10 | 2 | 1 | 5 |
| 10 | Marta Montoliu | 0 | 0 | 0 | 0 |
| 11 | Marlou de Kleijn | 17 | 2 | 2 | 16 |
| 13 | Tània Pérez | N/D | N/D | N/D | N/D |
| 14 | Georgina Bahí | 0 | 1 | 0 | -8 |
| 32 | Tyrese Tanner | 9 | 5 | 1 | 11 |
| 38 | Nina Bogicevic | 13 | 4 | 3 | 14 |
| Equip | Equip | 56 | 29 | 11 | 41 |
| Entrenador ||||||
| Miquel Àngel Ortega ||||||
* Campió de la Lliga Catalana 2014-2015
* Girona FC Cinquè títol
* MVP
* Ify Ibekwe
| # | Jugadora | Pts | Rbs. | Ass. | Val. |
| 2 | Brittany Chambers | 18 | 4 | 4 | 20 |
| 5 | Pilar Comella | N/D | N/D | N/D | N/D |
| 6 | Anna Jodar | 0 | 0 | 0 | 0 |
| 7 | Anna Carbó | 10 | 1 | 1 | 11 |
| 8 | Èlia Ros | 0 | 0 | 1 | -1 |
| 9 | Noemí Jordana | 2 | 2 | 3 | 6 |
| 11 | Jael Freixanet | 2 | 0 | 0 | 0 |
| 16 | Vita Kuktiene | 4 | 2 | 0 | 3 |
| 22 | Iho López | 0 | 1 | 0 | -1 |
| 25 | Ify Ibekwe | 25 | 13 | 1 | 40 |
| 43 | Vanessa Gidden | 8 | 1 | 1 | 1 |
| Equip | Equip | 69 | 27 | 11 | 79 |
| Entrenador ||||||
| Ramon Jordana ||||||

## Referències

* ↑ Plà Comas, Jordi. «Un quinquenni victoriós». El 9 Esportiu p. 17, 03-10-2014. [Consulta: 7 juliol 2024].
* ↑ Fernández, Jose Manuel; Solé, Gerard. «Spar Citylift Girona, CAMPIÓ de la Regal XXVI Lliga Nacional Catalana Femenina 2014 - Trofeu Tricentenari». Federació Catalana de Basquetbol, 02-10-2014. [Consulta: 12 juliol 2024].
# Lliga neerlandesa de futbol 1898-99

La Lliga neerlandesa de futbol 1898–1899 va ser disputada per dotze equips que participaven en dues divisions. El campió nacional seria determinat per un partit de play-off amb els guanyadors de la divisió de futbol oriental i occidental dels Països Baixos. El RAP va guanyar el campionat en vèncer el PW Enschede per 3-2 i 2-1.

## Nous equips

Eerste Klasse Est:
* Koninklijke UD
* Quick Nijmegen
Eerste Klasse Oest:
* El Koninklijke HFC va tornar després d'una temporada d'absència

## Divisions
### Eerste Klasse Est

| Pos | Equip | PJ | PG | PE | PP | GF | GC | Pts | DG | Notes |
| 1 | SBV Vitesse | 8 | 5 | 3 | 0 | 32 | 12 | 13 | +20 | Classificat a la final del campionat. |
| 2 | Go Ahead Wageningen | 8 | 5 | 1 | 2 | 28 | 8 | 11 | +20 | - |
| 3 | Quick Nijmegen | 8 | 2 | 3 | 3 | 15 | 15 | 7 | 0 | - |
| 4 | Koninklijke UD | 8 | 1 | 3 | 4 | 8 | 16 | 5 | -8 | No participa la propera temporada. |
| 5 | PW | 8 | 1 | 2 | 5 | 8 | 40 | 4 | -32 | - |
PJ = Partits jugats; PG = Partits guanyats; PE = Partits empatats; PP = Partits perduts; GF = Gols a favor; GC = Gols en contra; Pts = Punts; DG = Diferència de gols

### Eerste Klasse Oest

| Pos | Equip | PJ | PG | PE | PP | GF | GC | Pts | DG | Notes |
| 1 | RAP | 12 | 10 | 2 | 0 | 37 | 15 | 22 | 22 | Classificat a la final del campionat. |
| 2 | HVV Den Haag | 12 | 6 | 2 | 4 | 23 | 15 | 14 | +1 | - |
| 3 | HFC Haarlem | 12 | 5 | 3 | 4 | 29 | 23 | 13 | +10 | - |
| 4 | HBS Craeyenhout | 12 | 5 | 2 | 5 | 21 | 15 | 12 | +6 | - |
| 5 | Sparta Rotterdam | 12 | 5 | 0 | 7 | 18 | 28 | 10 | -10 | - |
| 6 | Koninklijke HFC | 12 | 3 | 1 | 8 | 13 | 33 | 7 | -20 | - |
| 7 | Rapiditas Rotterdam | 12 | 3 | 0 | 9 | 17 | 29 | 6 | -12 | No participa la propera temporada. |
PJ = Partits jugats; PG = Partits guanyats; PE = Partits empatats; PP = Partits perduts; GF = Gols a favor; GC = Gols en contra; Pts = Punts; DG = Diferència de gols

### Play-off del campionat

| Equip 1 | Global | Equip 2 | Anada | Tornada |
| RAP | 5–3 | PW Enschede | 3–2 | 2–1 |
El RAP va guanyar el campionat.

## Referències

* ↑ «Taules de classificació de la lliga neerlandesa de futbol». Rsssf.org. [Consulta: 2 juny 2024].

## Enllaços externs

* Campionats de la Lliga de futbol dels Països Baixos RSSSF 1898-1954
* RSSSF Eerste Klasse Oost
* RSSSF Eerste Klasse West
# Maryam Marit al-Hawaila

Maryam Marit al-Hawaila (àrab: مَريم مريط الحويلة, Maryam Marīṭ al-Ḥuwayla; Kuwait, ? - novembre de 2015) va ser la sisena de les onze esposes que va tenir el xeic Ahmad al-Jàbir al-Mubàrak al-Sabah, desè emir de Kuwait (1921-1950). També és la mare del disetè emir, Mixaal al-Ahmad al-Jàbir al-Sabah.

## Biografia

No hi ha dades públiques de la vida personal de Maryam Marit al-Hawaila, més enllà del seu paper com a esposa i mare dels emirs Ahmad i Mixaal, respectivament. Pel que fa a la seva família, el llinatge Al-Huwaila es remunta als xeics del clan Al-Hatlan, que és una de les primeres famílies de la tribu Ajman que van viure a Kuwait. Molts emirs de Kuwait han tingut familiars directes originaris d'aquest clan.

## Fills

Maryam Marit al-Hawaila va tenir tres fills amb el seu marit, l'emir Ahmad al-Jàbir:
* Mixaal al-Ahmad al-Jàbir al-Sabah, fill gran. Nomenat 17è emir de Kuwait el 16 de desembre de 2023.
* Mashael Al-Ahmad Al-Jaber Al-Sabah, segona filla. No se sap res de la seva vida personal.
* Sheikha Maixàil Al-Ahmad Al-Jaber Al-Sabah, filla menor. Va néixer el 1948 i es va casar amb el seu cosí Jàbir al-Hamud al-Jàbir. Se'n va divorciar després de tenir 5 fills: Màjed, Majda, Alia, Maixael i Bibi. És presidenta del Centre de Treball Voluntari de Kuwait.

## Casa Maryam

El palau de residència de l'emir de Kuwait s'anomena Dar Maryam ('Casa Maryam'), en honor de Maryam Marit al-Hawaila. El palau està situat a l'àrea Al-Siddiq, en la governació de Hawali de la capital.

## Referències

* ↑ «من هي مريم مريط الحويلة والدة مشعل الأحمد الجابر الصباح» (en àrab), 17-12-2023. [Consulta: 29 desembre 2023].
* ↑ «من هي مريم مريط الحويلة والدة مشعل الأحمد الجابر الصباح أمير دولة» (en àrab), 16-12-2023. [Consulta: 29 desembre 2023].

## Enllaços externs

* Centre de Treball Voluntari de Kuwait
# Llengua cayuse

El cayuse (cailloux, willetpoos) és una llengua morta que anteriorment parlaven els cayuses, un poble amerindi nord-americà a l'estat americà d'Oregon. Aquesta és una llengua aïllada. Fou relacionada en el passat per John Wesley Powell amb el molala, constituint una família anomenada waiilaptuan, a vegades categoritzada amb l'estoc penutià, dins les llengües penutianes dels turons. En el segle XIX aquesta llengua s'extingí.

## Classificació

La següent és una llista comparativa dels pronoms:
| GLOSSA | Sahaptin | Molala | Cayuse | Klamath | Lutuami |
| 1a persona singular | in | ʔína | ínin | ni | ni |
| 2a persona singular | im | kíˑ | nikí | ʔi | i |
| 3a persona singular | ipi | níˑp | nip | bi | hut |
| 1a persona plural | nun | kimt | námək | naˑd | nat |
| 2a persona plural | ima | kimt | mkímiš | ʔaˑd | at |
| 3a persona plural | inma | nimt | nípik | baˑd | hutsa |

## Referències

* ↑ F. Barriga Puente, Los sistemas pronominales indamericanos, Conaculta-INAH, México, 2005, p.90

## Bibliografia

* Aoki, Haruo. (1998). A Cayuse Dictionary based on the 1829 records of Samuel Black, the 1888 records of Henry W. Henshaw and others, Manuscript. The Confederated Tribes of the Umatilla Indian Reservation.
* Rigsby, Bruce. (1965). Linguistic Relations in the Southern Plateau, PhD dissertation, University of Oregon.

## Enllaços externs

* Cayuse Indian Language (Waiilatpu)
* Recursos OLAC sobre el cayuse
* Languages of Oregon - Cayuse page Arxivat 2006-11-03 a Wayback Machine. (anglès)
# Ramon Roig i Rey

Ramon Roig i Rey (Castellviny, 19 de novembre de 1793 - Barcelona, 14 de setembre de 1861) fou un jurista i professor universitari català.

## Biografia

Estudià a la Universitat de Cervera, on es doctorà el 1818 en Filosofia, i posteriorment obtingué la Càtedra de Filosofia a la mateixa Universitat de Cervera, on exercí fins al 1822. A Cervera, també es llicencià en Teologia el 1820 i en Jurisprudència el 1840. El 1838 ingressà a l'Acadèmia de Bones Lletres de Barcelona, on llegí interessants comunicacions, com Verdadero sitio de la antigua Aesona o treballs sobre les universitats de Lleida, Girona, Tarragona i Barcelona.
Quan a la seva activitat política fou vocal de la Diputació Provincial de Lleida des de maig de 1822 fins a finals de 1823, primer, i posteriorment, durant els anys 1834 i 1835 fou regidor de la ciutat de Barcelona. Ocupà la tinença de l'Alcaldia en dos breus períodes, el primer entre maig i juny de 1839, i el segon de gener a abril de 1844. El maig de 1840 fou nomenat President de l'Acadèmia de Jurisprudència i Legislació de Catalunya, sent el primer president d'aquesta acadèmia, i ocupant el càrrec duranrt uns mesos d'aquest mateix any. Més endavant, tornà a ocupar a qust càrrec entre 1857 i 1859. Posteriorment, ocupà la Vicepresidència des del gener de 1849 fins al 1858, any en què tornà a ocupar la presidència, mantenint-se fins a l'any següent. Pel que fa a la gestió acadèmica, va ser degà de la Facultat de Dret de la Universitat de Barcelona des de l'abril de 1848 i vicerector de 1838 a 1840 i des de 1856, havent estat també rector accidental entre el 2 de novembre de 1855 i el 4 abril 1856. També fou president de l'Acadèmia de Bones Lletres de Barcelona des del març de 1860, que es reuní a casa seva del 1853 al 1861. Va exercir l'advocacia en el Col·legi d'Advocats de Barcelona des de 1833, sent magistrat suplent de l'Audiència territorial de Barcelona en diferents períodes entre 1845 i 1852, i lletrat consultor suplent del Tribunal de Comerç de Barcelona en 1849.

## Bibliografia

* Mas Solench, Josep María. «Ramón Roig i Rey». A: Diccionario crítico de juristas españoles, portugueses y latinoamericanos (hispánicos, brasileños, quebequenses y restantes francófonos). Vol. II (M-Z). Tomo 1º. Barcelona-Zaragoza: Cátedra de Historia del Derecho y de las Instituciones, Universidad de Málaga, 2006, pàg. 424. ISBN 84-611-4966-7.

## Referències

* 1 2 «.xml Ramon Roig i Rey». Gran Enciclopèdia Catalana. Barcelona: Grup Enciclopèdia Catalana. [Consulta: 5 febrer 2021].
* 1 2 Petit, Carlos (ed.) «Roig y Rey, Ramón (1793-1861)». Diccionario de catedráticos españoles de derecho (1847-1943). Universitat Carles III de Madrid. Instituto Figuerola de Historia y Ciencias Sociales - Dykinson [Madrid], 2009. Arxivat de l'original el 13 de febrer 2021. ISSN: 2255-5137 [Consulta: 5 febrer 2021].
* ↑ Rial i Carbonell, Ramon; Roviró Alemany, Ignaci «La primera notícia històrica de la Universitat Literària de Vicː La memòria del Dr. Ramon Roig i Rey. 1848». Ausa, Vol. 18, Núm. 140-141, 1988, pàgs. 149-155. ISSN: 210-5853 [Consulta: 5 febrer 2021].
# Lycopodium clavatum

Lycopodium clavatum és una espècie de licopodi, un pteridòfit de la família de les licopodiàcies.

## Distribució

És subcosmopolita en zones temperades i fredes de l'hemisferi nord. A Europa es distribueix pel nord i centre del continent, estenent-se cap al sud fins al centre de Portugal, nord de la península Ibèrica, centre d'Itàlia i Bulgària. Viu als estatges montà i subalpí dels Pirineus, sobretot al vessant nord sempre en boscos de coníferes, landes i matollars de sol àcid. A Catalunya es localitza a la Vall d'Aran, Andorra, Alta Cerdanya i Conflent.

## Morfologia

Petita herba camèfita reptant amb tiges principals de fins de 80 cm. Les branques són ascendents i dicotòmiques amb microfil·les linears que acaben en un pèl rígid incolor. Els estròbils es disposen en grups d'1 a 3.

## Usos

El licopodi era designat en el segle xvi pels cuidadors dels Jardins de Simples dels monestirs, com molsa terrestre (Muscus terrestris o Muscus clavatus). Pius Font i Quer ja feia esment al fet que les espores al no ser higroscòpiques i no adherir-se a la pell, s'usaven com a suavitzant i dessecant, i per a evitar la coïssor i també com detergents quan s'han produït llagues de manera semblant al talc oficinal. Cuit es feia servir com a diürètic i antisèptic de les vies urinàries.
Les espores d'aquest licopodi es coneixen com a sofre vegetal i han estat molt utilitzades com a separador mecànic, en la fabricació de píndoles: en adherir-se parcialment a llur superfície, evitaven que s'enganxessin les unes amb les altres. El sofre vegetal, que actualment prové de plantes silvestres recol·lectades en els països d'Europa oriental i Xina, és poc utilitzat a Espanya, si bé existeixen infusions comercials de diverses plantes que inclouen tiges de licopodi.
Durant molts anys en la fabricació de coets i petards pirotècnics, ja que al posar-les al foc són extremadament inflamables i produïxen deflagració.
Les parts aèries de la planta contenen certs alcaloides, com licopodina i dihidrolicopodina, així com petites quantitats d'àcid cafeic i diversos triterpens que li atorgen un cert caràcter tòxic.
* Branques estèrils
* Esporofil·le
* Microfil·les
# Cocleària

Cocleària (Cochlearia) és un gènere de plantes amb flor dins la família brassicàcia.
Originari de l'hemisferi nord dins de zones temperades i àrtiques sovint present en zones litorals, ja que el gènere presenta alta resistència a la salinitat.
Hi ha unes 30 espècies la més coneguda és Cochlearia officinalis (Cocleària oficinal)
Plantes d'aquest tipus havien estat consumides pels mariners per combatre la manca de vitamina C de la dieta en els llargs viatges marítims.
Habitualment són plantes menudes i ajagudes de 5 a 20 cm d'alt. Les fulles són arrodonides en forma de cullera (d'on vé Cochlearia). Les flors són blanques i el fruit en siliqua.

## Algunes espècies

* Cochlearia acutangula
* Cochlearia aestuaria –
* Cochlearia alatipes
* Cochlearia anglica –
* Cochlearia aragonensis
* Cochlearia changhuaensis
* Cochlearia cyclocarpa –
* Cochlearia danica –
* Cochlearia fenestrata –
* Cochlearia formosana
* Cochlearia fumarioides
* Cochlearia furcatopilosa
* Cochlearia glastifolia
* Cochlearia groenlandica –
* Cochlearia henryi
* Cochlearia hui
* Cochlearia lichuanensis
* Cochlearia longistyla
* Cochlearia megalosperma
* Cochlearia microcarpa
* Cochlearia oblongifolia –
* Cochlearia officinalis – (inclou C. excelsa, C. pyrenaica, C. scotica)
* Cochlearia paradoxa
* Cochlearia rivulorum
* Cochlearia rupicola
* Cochlearia sessilifolia –
* Cochlearia sinuata
* Cochlearia tatrae
* Cochlearia tridactylites –
* Cochlearia warburgii
Dues espècies incloses abans dins el gènere Cochlearia ara ho estan en gèneres diferents:
* Armoracia rusticana (abans Cochlearia armoracia)
* Wasabia japonica (abans Cochlearia wasabi)

## Referències

* Flora Europaea: Cochlearia
* Flora of China: Cochlearia species list
# Isaac Albert Berg

Isaac Albert Berg (ciutat d'Estocolm, 22 de setembre de 1803 - ciutat d'Estocolm, 1 de desembre de 1886) fou un tenor, compositor i pedagog cantant de l'òpera sueca. Va ser Hovsångare i membre de la Reial Acadèmia Sueca de Música (1831).
Isak Albert Berg es va graduar a la Universitat d'Uppsala el 1824. Va ser estudiant de Giuseppe Siboni, i va recórrer Alemanya i Itàlia a la dècada de 1820. Va ser mestre de cant de la Reial Opera sueca el 1831-1850 i el 1861-1870.
Berg va ser un dels pedagogs de música més famosos de Suècia contemporània i el mestre de molts artistes famosos posteriorment. Entre els seus estudiants hi havia Jenny Lind, Oscar Arnoldson, Elma Ström i Mathilda Gelhaar. També va instruir el príncep Gustaf, duc d'Uppland i l'Oscar II de Suècia.

## Referències

* 1 2 3 «261-262 (Nordisk familjebok / 1800-talsutgåvan. 2. Barometer - Capitularis)» (en suec), 1878. [Consulta: 31 desembre 2024].
# Fredolic groguejant (grup de bolets)

Els fredolics groguejants són fredolics molt propers als fredolics vers però amb dues característiques diferencials: la carn i les làmines esdevenen lentament groguenques amb el pas del temps o el frec i l’olor del bolet sense ferir, que és farinosa, més o menys rància.
Poden tenir romanents de vel fibrós, com a restes de cortina, que uneixen el marge del barret jove amb la cama. En un cas, en el fredolic anellat (Tricholoma cingulatum) trobem fins i tot un anell filamentós.

## Espècies de fredolics groguejants

Les espècies més corrents de fredolics groguejants són:
* Tricholoma cingulatum, fredolic anellat
* Tricholoma inocybeoides, fredolic de barret de bruixa
* Tricholoma argyraceum, fredolic de cortina
* Tricholoma scalpturatum, fredolic farinós
* Tricholoma portentosum, fredolic gros, xaberniscle negre, fredolic llenegat

## Referències

* ↑ Vidal, Josep Maria; Ballesteros, Enric. Bolets dels Països Catalans i els seus noms populars. Figueres: Brau Edicions, 2013. ISBN 9788496905986.
* ↑ Cuello Subirana, Josep. Els noms dels bolets. Bellaterra: Lynx, 2007, p. 493. ISBN 978-84-96553-39-2.
* 1 2 Gràcia i Barba, Enric. La Clau dels Bolets. Volum 2. El Papiol: efadòs, 2021, p. 112. ISBN 978-84-19239-32-7.
# Mary Prince

Mary Prince (Devonshire, Bermudes, 1 d'octubre de 1788 – Londres, després de 1833) va ser una abolicionista i autobiògrafa britànica, nascuda a Bermudes, en el si d'una família d'africans esclavitzats. Fou la primera esclava negra a escriure sobre els horrors de l'esclavatge que suportà.
Venuda per primer cop quan tenia deu anys i al llarg de la vida va tenir cinc propietaris d'esclaus, tots bermudians. Va haver de treballar com a esclava i en la indústria de la sal llargues jornades de feina i sofrir el càstig físic que se li infringís.
Va abandonar l'illa d'Antigua amb el seu patró i la seva família el 1828 cap a Londres, on va aconseguir fugir dels seus amos. Després de la seva fuga, quan ja residia a Londres, va escriure la seva història sota el títol The History of Mary Prince (1831), el primer escrit d'una dona negra publicat al Regne Unit, una descripció en primera persona dels horrors soferts durant la seva esclavitud i va ser publicada quan encara l'esclavitud era legal a Bermudes i les colònies britàniques del Carib, la qual cosa donà un fort impuls als moviments abolicionistes. Al 1829 fou la primera dona negra a presentar davant del Parlament anglès la reclamació de llibertat.
Mary Prince va publicar el seu testimoniatge quan vivia i treballava a la casa de Thomas Pringle, escriptor professional i fundador i secretari de la Societat Antiesclavista Estatunidenca. Susanna Strickland, una jove escriptora, va recollir la història i va ajudar a redactar el text. Thomas Pringle el va editar.
Al 2013 va ser reconeguda Heroïna Nacional de Bermudes, on se celebra, des de 2020, el Dia de Mary Prince.

## Referències

* 1 2 de Arazoza Rodríguez, Ana Elena. «Mary Prince, una esclava de las Indias Occidentales» (en anglès). Ediciones del Lirio. [Consulta: 2 setembre 2023].
* ↑ López, Alberto «Mary Prince, la primera esclava negra que escribió su autobiografía» (en castellà). El País [Madrid], 01-10-2018. ISSN: 1134-6582.
* 1 2 Maddison-MacFadyen, Margôt. «Mary Prince» (en anglès). Mary Prince. [Consulta: 2 setembre 2023].
* ↑ Bermúdez, Lilibeth. «La historia de Mary Prince» (en castellà). CubaNews, 10-05-2022. [Consulta: 2 setembre 2023].
# Chicago Fire FC

El Chicago Fire Soccer Club és un club de futbol professional de la ciutat de Chicago, situat al suburbi de Bridgeview, Illinois, als Estats Units. Equip de la Major League Soccer des de 1997, té la seu al nou estadi específic de futbol Toyota Park, que té una capacitat de 20.000 espectadors, juga amb samarreta i pantalons de color vermell.

## Història

El club va ser fundat el 8 d'octubre de 1997 en el 126è aniversari del gran incendi de Chicago de 1871. El 1998, en la seva primera temporada, va guanyar l'MLS Cup, així com la US Open Cup, aquest darrer títol també el guanyà els anys 2000, 2003 i 2006. També va guanyar l'Escut dels seguidors de l'MLS al millor equip de la lliga regular el 2003.
El club té un acord de cooperació amb el CA Morelia mexicà des del 2001. Competeix amb el FC Dallas des del mateix any per la Brimstone Cup, que es decideix en funció dels partits que disputen ambdós durant la lliga regular.
Inicialment disputava els seus partits al Soldier Field, l'estadi dels Chicago Bears de l'NFL. Actualment juga al Toyota Park, un estadi específic de futbol. Per l'equip han passat destacats jugadors entre els quals destaquen: Frank Klopas, Eric Wynalda, Hristo Stoítxkov, Tomasz Frankowski o Cuauhtémoc Blanco.

## Palmarès

* MLS Cup (1): 1998
* MLS Supporters' Shield (1): 2003
* US Open Cup (4): 1998, 2000, 2003, 2006

## Estadis

* Soldier Field (1998–2001, 2004–2005)
* Cardinal Stadium (2002–2003)
* Toyota Park (2006—)

## Entrenadors

* Bob Bradley (1998–2002)
* Dave Sarachan (2003—2007)
* Juan Carlos Osorio (2007)
* Denis Hamlett (2008–)

## Jugadors destacats

| Hristo Stoítxkov (2000–2002) Gonzalo Segares (2005–) Paulo Wanchope (2007) Lubos Kubik (1998–2000) Damani Ralph (2003–2005) Dema Kovalenko (1999–2002) | Cuauhtémoc Blanco (2007–) Jorge Campos (1998) Tomasz Frankowski (2008–) Roman Kosecki (1998–1999) Piotr Nowak (1998–2002) Jerzy Podbrozny (1998–1999) | Chris Armas (1998—2007) DaMarcus Beasley (2000–2004) Carlos Bocanegra (2000–2003) CJ Brown (1998–) Frank Klopas (1998–1999) Justin Mapp (2003–) | Ante Razov (1998–2000; 2001–2004) Chris Rolfe (2005–) Zach Thornton (1998–2003; 2005—2007) Josh Wolff (1998–2002) Eric Wynalda (2001) |

## Enllaços externs

* Web oficial
* Història Arxivat 2006-07-19 a Wayback Machine.
* Web de l'Independent Supporters' Association
* Fòrum
* Chicago Fire Soccer Arxivat 2008-06-24 a Wayback Machine.